open-index/open-wikipedia-markdown huggingface dataset:
REM

Tähekombinatsioonil **"REM"** on mitu tähendust.
***REM** on ingliskeelne lühend sõnadest *rapid eye movement* 'silmade kiire liikumine', mida kasutatakse **[[paradoksaalne uni|paradoksaalseks uneks]]** ehk **kiireks uneks** ehk **REM-uneks** nimetatava unefaasi tähistamiseks (selle ajal nähakse kõige paremini mäletatavaid unenägusid).
** Selle lühendi järgi on nime saanud USA rokkansambel **[[R.E.M.]]**.
* **REM** on Hollandi firma **[[Reclame Exploitatie Maatschappij]]** nime lühend.
** Sellel firmal olid piraatsaatjad **[[REM-i saar]]el**, kunstlikul saarel Põhjameres.
***[[REM (lause)|REM]]** on kommentaari tähis programmeerimiskeeles BASIC, mõningates PL/SQL'i dialektides ja operatsioonisüsteemi DOS käsuinterpretaatoris. Lühend tuleb ingliskeelsest sõnast *remark* ('märkus') või *reminder* ('meeldetuletus').
*Eesti Regionaal- ja Põllumajandusministeeriumi lühend.
Unehäire

**Unehäire** ehk **somnipaatia** on inimese või looma unerütmi häire. RHK-10 järgi kodeeritakse seda häiret F51 või G47.

## Unehäireid
Unehäireid jagatakse põhjuse järgi orgaaniliseks ning mitteorgaaniliseks. Sisu põhjal jagatakse unehäired kaheks:
### Düssomniad
Düssomniad on peamiselt psühhogeensed häired, mille korral on häiritud une kestus, kvaliteet ja aeg.
* Insomnia ehk unetus
* Hüpersomnia
* Une-ärkveloleku rütmi häire
* Hilinenud unefaasi sündroom
* Varajase une sündroom

### Parasomniad
Parasomniate alla kuuluvad häired, mille korral ilmnevad une ajal anormaalsed episoodilised nähtused:
* Somnambulism ehk unesrändamine ehk kuutõbi
* Uneapnoe
* Uneärevus
* Unepaanika
* Uneparalüüs

### Muud unehäired
* Narkolepsia ja katapleksia
* Kleine-Levini sündroom
* Ajavahestress

## Vaata ka

* Uni
* Unehügieen
* Uneuuringud
Meeleoluhäire

**Meeleoluhäire** on psüühikahäire, mida iseloomustab põhiliselt inimese meeleolu või afekti muutus, tavaliselt alanemise e. depressiooni või tõusu e. maania suunas. Sellega kaasneb tavaliselt ka aktiivsuse muutus. 

Enamik meeleoluhäireid on korduvad, episoodide algus on sageli seotud stressitekitavate sündmuste või olukordadega.

## Meeleoluhäireid
*Depressioon (unipolaarne)
*Maniakaalne episood (unipolaarne)
*Hüpomaania
*Bipolaarne häire
*Tsüklotüümia (püsivalt lainetav meeleolu)
*Düstüümia (püsivalt alanenud meeleolu)
Bidasoa jõgi

**Bidasoa jõgi** (hispaania ja baski *Bidasoa*, prantsuse *Bidassoa*) on jõgi Hispaania põhjaosas ja Prantsusmaa piiril (Baskimaal).  

Jõgi saab alguse Hispaanias Navarras Baztani vallas Izpegi  (prantsuse *Ispéguy*) künka ja Erratzu asula lähedal Izpegi ja Iztauzi niisutuskraavi ühinedes, saades oma vee mitmetest mägiojadest,   ning voolab suuremalt jaolt Hispaanias, läbides Navarra Malerreka ja Bortziriaki piirkonna (Endarlatsani) ja Gipuzkoa provintsi. Algusest kuni Oronozi ja Mugairini nimetatakse teda **Baztani jõeks**. Kümne kilomeetri jooksul enne suuet alates Endarlatsast on ta Prantsusmaa (Pyrénées-Atlantiques) ja Hispaania (Gipuzkoa) piiriks. Ta suubub Hendaia ning Gipuzkoa  provintsis asuva Hondarribia asula vahel   
Atlandi ookeani ( Biskaia lahte ), täpsemalt Txingudi lahte, mida peetakse ka jõe osaks. Viimase Hispaania-rannikul on San Sebastiáni lennujaam, mille stardirada asub lahte rajatud muulil. Txingudi laht omakorda suubub Figuieri/Higueri lahte. 

Jõe pikkus on 69 km.

Bidasoa jõkke suubuvad muuhulgas Ceberia niisutuskraav, Ezkurra jõgi, Iruribieta kuristik, Etxalari niisutuskraav, Arregi oja ja Onin. 

Bidasoa on forelli- ja lõherikas. 

Jõe alamjooksul asuv Konpantzia saar on neutraalne ala, mis kuulub mõlemale riigile. Aastal 1659 sõlmiti seal Pürenee rahu. 

## Vaata ka

*Hispaania jõgede loend
*Prantsusmaa jõgede loend
Norrström

**Norrström** on vooluveekogu Rootsi pealinna südalinnas. 

See lähtub Mälarenist, suubub Strömmenisse, eraldab Helgeandsholmenit ja Norrmalmi linnaosa. Mere kõrge veeseisu korral voolab vesi tagurpidi.
Broad Peak

**Broad Peak** (ka **K3** ning **Phalchen Kangri**; urdu keeles بروڈ پیک; , hiina keeles 布洛阿特 峰) on mägi Aasias Karakoramis. Paikneb K2 ja Gasherbrum I (K5) vahel.

Mäe peatipu kõrgus on 8051 meetrit. Maailmas kõrguselt 12. mäetipp, Pakistanis kõrguselt 4. mäetipp.

Mäel on viis tippu: Broad Peak (8051 m), Rocky Summit (8028 m), Broad Peak Central (8011 m), Broad Peak North (7490 m) ja Kharut Kangri (6942 m).

## Tipputõusud

Esmatõusu mäkke tegid 8.–9. juunil 1957 Hermann Buhli juhitud Austria ekspeditsioonis osalenud Fritz Wintersteller, Marcus Schmuck ja Kurt Diemberger. Meeskonna esimene katse tehti 29. mail, kui Fritz Wintersteller ja Kurt Diemberger saavutasid esiringi (8030 m). Nad tegid seda ka ilma täiendava hapniku, kõrgmäestikupanija või baaslaagri toeta.

Keskmise tipu esimese tõusu viis läbi J. Ferenski juhitud Poola ekspeditsioon 28. juulil 1975.

Teisena tõus mäkke sai teoks alles 8. augustil 1977 Jaapani ekspeditsiooni poolt, mis koosnes 13 inimesest ning kellest kolm jõudsid tippu.

1983. aastal tõusis tippu esimene naisalpinist Krystyna Palmowska.

2007. aasta juulis ronis Austria mägironimismeeskond Broad Peaki ja leidsid 8000 meetri kõrguselt mägironija Markus Kronthaleri surnukeha.

2007. aastal tõusis tippu ka leedulane Saulius Vilius, kes oli Alar Siku kaaslane tipputõusul Džomolungmale 2003. aasta mais.

2008. aastal tegi prantslanna Élisabeth Revol 16 päeva jooksul ilma hapnikuvabaduseta soolotõusu Broad Peakist, Gasherbrum I-st ja Gasherbrum II-st, kuna tema ronimispartner Antoine Girard oli haigestunud.

2012. aasta suvel jõudsid mäele 5 liiget Sloveenia meeskonnast "Koroška 8000". Nad kõik jõudsid mäe tippu 31. juulil 2012.

5. märtsil 2013 tegid Maciej Berbeka, Adam Bielecki, Tomasz Kowalski ja Artur Małek esimese talvise tõusu. Broad Peak oli kaheteistkümnes kaheksatuhandeline tippkohtumine talvel ja kümnes kaheksatuhandeline tippkohtumine talvel Poola mägironijate poolt. Laskumise ajal ei jõudnud Maciej Berbeka ja Tomasz Kowalski 7400 m kõrgusel asuvasse 4. laagrisse ja nad kuulutati kadunuks. Ekspeditsiooni juht Krzysztof Wielicki ütles 7. märtsil, et 58-aastase Maciej Berbeka ja 27-aastase Tomasz Kowalski elusalt leidmiseks pole mingit võimalust. 8. märtsil kuulutati mõlemad mägironijad surnuks ja ekspeditsioon lõpetati.

2013. aasta juulis üritas viiest Iraani mägironijast koosnev rühm tõusta mäkke edelaosast uue marsruudi kaudu. Neist kolm – Aidin Bozorgi, Pouya Keivan ja Mojtaba Jarahi – tõusid edukalt üles, kuid laskumise ajal olid nad kõik kadunud ja seejärel surnuks tunnistatud.

14. juulil 2019 sai Pakistanist pärit 17-aastasest Shehroze Kashifist kõigi aegade noorim mäe tippu jõudja.

### Baltimaade alpinistide tipputõusud
*2007 – Saulius Vilius, Leedu (tipus 20. juulil)
*2007 – Valdis Puriņš, Läti (tipus 31. juulil)
*2012 – Ernest Markšaitis, Leedu
*2022 – Saulius Damulevičius (Leedu), Marie Saame (Eesti)

## Vaata ka
*Broad Peak Central 
*Rocky Summit 

## Viited
Õigusakt

**Õigusakt** on kirjalikus vormis esitatud õigusnormide kogum. Kontinentaaleuroopa õigussüsteemis on õigusakt peamiseks õiguse allikaks.

Õigusakte jagatakse
# *üldaktid* e *[[normatiivakt]]id* e *õigustloovad aktid* – sisaldavad üldkohustuslikke õigusnorme. Näiteks seadus, määrus.
# *üksikaktid* e *õigustrakendavad aktid* – sisaldavad õigust rakendavaid üksiknorme, mis sätestavad õigusnormi kohaldamise individuaalsetele elulistele asjaoludele. Näiteks Riigikogu otsus, Eesti Vabariigi Valitsuse korraldus, haldusakt, kohtuotsus.

## Õigusaktid Eesti õiguskorras
Õigusaktid vastavalt õigusjõule (alates tugevaimast):
* põhiseadus;
* põhiseaduslikud seadused;
* seadused;
* seadlused;
* määrused;
* kohaliku omavalitsuse õigusaktid:
** määrused;
** korraldused.

## Näited
Euroopa Liidus koostatakse palju õigusakte ning need tuleb dokumenteerida. Euroopa Liidu dokumentides kasutatakse eurokeelt. 

## Viited

## Välislingid
*Ülevaade õigusaktidest
*Seaduste lühendid
Aleksander III (täpsustus)

**Aleksander III** (Alexander III) on mitme valitseja eestikeelne nimi:
***[[Aleksander III]]** oli Venemaa keiser 1881–1894
***[[Aleksander III (paavst)|Aleksander III]]** oli Rooma paavst
***[[Aleksander III (Gruusia)|Aleksander III]]** oli Lääne-Gruusia kuningas
***[[Aleksander III (Kahheetia)|Aleksander III]]** oli Kahheetia kuningas
***[[Alexander III (Šotimaa)|Alexander III]]** oli Šotimaa kuningas
***Aleksander III** (*Alexandros III*) oli Makedoonia kuningas **[[Aleksander Suur]]**

## Vaata ka
* Aleksander I (täpsustus)
* Aleksander II (täpsustus)
* Aleksander IV
* Aleksander V
Jeesus (täpsustus)

"**Jeesus**" on heebrea  nime **[[Ješua]]** (יהושׁע) (varasem variant *[[Jehošua]]*) eestikeelne  kuju, mida kasutatakse Uues Testamendis. See nimekuju on eesti keelde tulnud kreeka nimekuju *Iesus* (*Iēsus*) ning ladina nimekuju *[[Jesus]]* (*Iesus*) ja saksa nimekuju *Jesus* vahendusel.   

Eestikeelses Uues Testamendis mainitakse kolme Jeesuse-nimelist isikut:

***[[Jeesus]]** Naatsaretist, kristluse rajaja.
**Seda nime kannab ka Bill Brighti film "**[[Jeesus (film)|Jeesus]]**" ("*Jesus*") 1979. aastast.  
***[[Jeesus (Elieseri poeg)|Jeesus]]**, Naatsareti Jeesuse esivanem Lk 3:29 järgi
***[[Jeesus (Justus)|Jeesus]]**, keda nimetatakse **Justuseks**, kristlane, keda on mainitud Pauluse kirjas koloslastele (4:11)
***[[Jeesus (South Park)|Jeesus]]** - tegelane multifilmis South Park.

Mõnikord kasutatakse nimekuju "**Jeesus**" heebrea nime **[[Ješua]]** või **[[Jehošua]]** vastena ka muudel puhkudel. 

Eesti keeles nime "Jeesus" eesnimena ei kasutata, küll aga näiteks selle inglise vastet *[[Jesus]]* ja hispaania vastet *[[Jesús]]*. 

## Vaata ka
*Jeesua
*Joosua
*Jesus
*Jesús
Art Leete

**Art Leete** (sündinud 19. veebruaril 1969) on eesti etnoloog ja folklorist.

Art Leete on uurinud põhjarahvaste, eriti neenetsite ja obiugrilaste ajalugu ning kombeid. Tema teadustöö põhisuund on komide ja Venemaa põhja-väikerahvaste identiteedi kohandumine tänapäevaste kultuurimuutustega.

## Haridus- ja töökäik
Art Leete lõpetas 1987. aastal Nõo Keskkooli ja 1994. aastal Tartu Ülikooli bakalaureusekraadiga etnoloogia erialal. 1996. aastal sai ta magistrikraadi tööga "Orienteerumisstrateegiad Lääne-Siberi taiga- ja tundravööndi kultuurides" (juhendaja Jaanus Plaat). 2000. aastal kaitses ta doktoriväitekirja "Põhjarahvad antiigist tänapäevani: obiugrilaste ja neenetsite kirjelduste muutumine" (juhendaja Ülo Valk).

Aastatel 1995–1997 töötas ta Eesti Rahva Muuseumi (ERM) soome-ugri ja võrdleva etnoloogia osakonna juhatajana ja 1997–2001 teadusdirektorina. 

Alates 2001. aastast töötab ta Tartu Ülikoolis. Aastatel 2002–2003 täiendas ta end Fulbrighti programmi raames Georgetowni Ülikoolis. Alates 2004. aastast on ta Tartu Ülikooli filosoofiateaduskonna kultuuriteaduste ja kunstide instituudi etnoloogia professor ning 2009. aastast ühtlasi kultuuriteaduste ja kunstide instituudi juhataja.

## Tunnustus
* 1997 Eesti Rahva Muuseumi teadustöö preemia
* 1999 Eesti Rahva Muuseumi teadustöö preemia
* 1999 Eesti Teadusfondi stipendium noorteadlaste stimuleerimiseks
* 2008 Valgetähe V klassi teenetemärk
* 2017 Koosmeele auhind (Eesti Rahva Muuseumi soome-ugri kultuuride püsinäituse "Uurali kaja" kuraatorite töörühma juhataja)
* 2019 Tartu Ülikooli medal
* 2021 Oskar Kallase stipendium

## Teosed
* 1996 – *Orienteerumisstrateegiad Lääne-Siberi taiga- ja tundravööndi kultuurides* Tartu (magistritöö)
* 2000 – *Põhjarahvad antiigist tänapäevani : obiugrilaste ja neenetsite kirjelduste muutumine* Tartu, ISBN 9985-9252-5-4
* 2001 – (koos Liivo Niglase ja Anzori Barkalajaga) *Põhjapõder arktilises kultuuris* Tartu, ISBN 9985-9344-5-8
* 2002 – *Kazõmi sõda: šamanistliku kultuuri allakäik Lääne-Siberis* Tartu, ISBN 9985-4-0270-7

## Vaata ka
* Kultuuriteooria tippkeskus

## Viited

## Välislingid
* 
* Soome-ugri saladused uue vaimsuse tõusuajastul Müürileht, 20. detsember 2016
Konpantzia

**Konpantzia** [konp'antsia] (baskikeelne nimi; prantsuse keeles Ile des Faisans, hispaania keeles Isla de los Faisanes, tõlkes 'Faasanisaar') on jõesaar piirijõe Bidasoa alamjooksul riikidevahelisel piiril, Prantsusmaa ja Hispaania ühisvaldus (kondomiinium).

Saart haldavad kordamööda poole aasta kaupa Hispaania Gipuzkoa provintsi Iruni vald (1. veebruarist 31. juulini) ja Prantsusmaa Pyrénées-Atlantiquesi departemangu Hendaia vald (1. augustist 31. jaanuarini). Mõlemal riigil on aasta läbi õigus oma kodanikke saarel toime pandud õigusrikkumiste eest karistada. 

Varem on ta kuulunud Hondarribia valda. 

Saare pindala on praegu 2000 m&sup2;, laius 40 meetrit ja pikkus veidi üle 200 meetri. Tänu tehtud kaitsetöödele on saar nüüdseks hävimise eest kaitstud, kuid aegade jooksul on see erosiooni tõttu kaotanud oma pindalast umbes poole. 

Prantsuse keeles nimetatakse saart enamasti *île de l'Hôpital* ['il də lɔpit'al]. Rööpnimed on *île des Faisans* ['il də fɛz'ã], mida on tõlgendatud 'faasanite saareks', mistõttu teda hispaania keeles hüütakse *isla de los Faisanes*, ja *île de la Conférence* ['il də la koƞfer'ãs] 'nõupidamisesaar' (17. sajandil seal peetud paljude riikidevaheliste läbirääkimiste järgi), millest tuleneb baskikeelne nimi *Konpantzia*.

Saar on olnud Hispaania ja Prantsusmaa vaheline neutraalne ala, kus on toimunud palju ajaloolisi sündmusi. 

9. novembril 1615 "vahetati" seal Prantsusmaa kuningaga abielluv Hispaania infanta Anna ja Hispaania infandi Felipega abielluv Prantsuse printsess Élisabethiga.     

Aastal 1659 sõlmiti Konpantzia saarel pärast 24 läbirääkimistevooru Luis de Haro ja kardinal Mazarini vahel Pürenee rahu, millega kaasnes Prantsusmaa kuninga Louis XIV ja Hispaania infanta Maria Theresia abielu. Rahulepinguga kehtestati ka Konpantzia kondomiinium Prantsusmaa ja Hispaania vahel, mis on tänapäeval kehtivaist kondomiiniumeist üks vanimaid.

Saarel on toimunud ka pantvangide vahetamisi. 

Saare keskel kõrgub monument, millel on pealdis 1659. aasta Prantsuse-Hispaania rahulepingu tähistamiseks.

Tänapäeval on saar asustamata ning sellele minek on keelatud, välja arvatud avalike ürituste ajal tähtpäevadel. Samas on saar veetaseme kõikumise tõttu aeg-ajalt Hispaania-poolse kaldaga ühendatud, mistõttu käib Hispaania politsei vahel illegaalseid turiste saarelt ära ajamas.

## Viited

## Välislingid
* The island that switches countries every six months BBC, 28. jaanuar 2018
Game Maker

**Game Maker** (**GM**) on Windowsile ja Mac OS X-ile Delphi programmeerimiskeeles kirjutatud programm, mille abil saab välja töötada arvutimänge, tundmata keerulisemaid keeli nagu C++ või Pascal. Game Makeri algne looja on Mark Overmars, praegune arendaja ja avaldaja on YoYo Games – tarkvaraettevõte, kus Overmars töötab. Game Makeris on sisseehitatud skriptimiskeel GML (*[[Game Maker Language]]*). Lihtsamaid toiminguid saab teha pelgalt ikoonide lohistamisega, mis on algajatele kergem, kuigi kogenumad programmeerijad seda tavaliselt ei kasuta. Viimane Game Makeri väljalase on 8.1.

Programmi abil loodud mänge võib levitada tasuta või raha eest EXE-failidena. Game Makerist on olemas tasuta Lite-versioon ja tasuline Pro-versioon. Tasulise versiooniga saab teha osakeste süsteeme (*particle systems*), 3D-mänge, näidata videot, kasutada internetiühendust mitme mängijaga (*multiplayer*) mängude loomiseks ja palju muud. GML-iga on võimalik luua juba üsna keerulisi ja ilusaid mänge.

## Välislingid
* Ametlik koduleht
* Endine ametlik koduleht
* Ametlik kommuun
* Eesti mängumeisterdamise kommuun
Austria Mariana

**Austria Mariana** (**Maria Anna**; 23. detsember 1634 Viin – 1696 Madrid) oli Hispaania kuninganna, oma onu Felipe IV teine abikaasa, Saksa-Rooma keisri Ferdinand III ja Hispaania Maria Anna tütar, Carlos II ema. 

Maria Anna sündis oma isapoolse vanaisa Ferdinand II õukonnas. Maria Anna isa, kellest sai keiser 1637, oli tollal veel vaid Ungari ja Böömimaa kuningas ning oli suurema osa oma abikaasa raseduse ajast ära Kolmekümneaastases sõjas. 

Lapsena oli Maria Anna kihlatud oma nõo Baltasar Carlosega, Hispaania Habsburgide hulka kuuluva Hispaania troonipärija ja Astuuria printsiga. Ent kui too 1646 16-aastaselt suri, jäi Felipe IV ilma meessoost pärijata ja Maria Anna ilma peigmeheta. Aastal 1649 abiellus kuningas ise oma 14-aastase õetütrega. 

Teel Madridi toodi printsessile kingituseks siidsukad, kuid majordoomus viskas need kohe välja, öeldes: "Hispaania kuningannal ei ole jalgu." Maria Anna, kes avastas, et tema jalad on etiketile ohvriks toodud, langes minestusse. 

Felipel ja Marianal oli kaks last, kes elasid täiseani: Margarita Teresa (sündis 1651), noor infanta Diego Velázqueze maalil "Las Meninas", kes hiljem abiellus oma onu, Saksa-Rooma keisri Leopold I-iga, ja Carlos (sündis 1660), kellest sai viimane Habsburgide soost Hispaania kuningas Carlos II. Pärast Felipe surma 1665 päris ta kolmeaastaselt trooni. Carlos, kes enamasti ei suutnud kõndida ega rääkida, vajas regenti rohkem kui enamik teisi lapskuningaid. Teda kanti kätel kuni kümneaastaseks saamiseni. 
  
Mariana oli 1675. aastani regent ning valitses Hispaaniat väikesevaheajaga kuni oma surmani 1696. Ta pani valitsust juhtima Juan Everardo Nithard. Mariana aitas kaasa Devolutsioonisõjale (1667–1668) Louis XIV ning Aacheni rahu sõlmimisele 1668. Aastal 1673 sai kuninganna favoriidiks Fernando de Valenzuela. Aastal 1675 sai Carlos II täisealiseks, kuid hoolimata formaalse regendiaja lõpust avaldas ta oma nõrgale pojale endiselt väga suurt mõju. Vahepeal õnnestus eelmise kuninga sohipojal Austria Juan Josél 1677 toime pandud paleepöördega võimule tulla ning Mariana Madridist Toledosse pagendada, sest õukond ei olnud rahul sellega, et too toetas oma favoriiti Fernando de Valenzuelat. Kui Juan 1679 suri, naasis Mariana Madridi ja valitses edasi, kuigi ta polnud formaalselt regent. 

1668. aastal nimetas jesuiidi misjonär Diego Luis de San Vitores tema nime järgi Mariaani saarestiku Vaikse ookeani põhjaosas.
Animatsioon

**Animatsioon** on liikumisillusioon, mis on loodud staatiliste piltide järjest esitamisega. Filmitootmises tähendab see tehnikat, kus iga filmikaader on loodud ja töödeldud eraldi. Sellised kaadrid võivad olla tehtud arvuti abil, pildistades joonistust või maali või siis muutes järjest objekti asendit ning pildistades seda igas etapis. Kui need kaadrid kokku monteerida ja filmina taasesitada, tekib illusioon pidevast liikumisest. Kuigi arvutite kasutuselevõtt on animeerimist oluliselt lihtsustanud, on selliste filmide tegemine töömahukas.

Animatsiooni klassikaline vorm on joonisfilm, mille kaadrite liikumiskiirus on kuni 24 kaadrit sekundis. Joonisfilm sai oma tänapäevase tähenduse 20. sajandi alguses.

Animatsiooni peamine otstarve on pakkuda vaatajale meelelahutust või autorile eneseväljendust. Praktilist kasutust leiab see enamasti instruktsioonides ja õppetöö abivahendina.

## Animatsiooni ajalugu Eestis

Eesti animafilmikunst sai alguse 1930. aastatel, kui tehti esimesed eksperimentaalsed animafilmid. Sellest ajast on säilinud vaid üks lühianimafilm "Kutsu-Juku seiklusi". 

Alates ülemaailmsest majanduskriisist kuni 1958. aastani ei toimunud Eesti animafilmikunstis erilist arengut. Animafilmikunsti taassünniks peetakse 1958. aastat, kui Elbert Tuganov asutas filmistuudio Tallinnfilm juurde nukufilmiosakonna. Samal aastal valmis seal esimene animafilm "Peetrikese unenägu".

## Animatsioonitehnikad
* Traditsiooniline joonisanimatsioon (*hand-drawn animation*)
* Rotoskoop
* Arvutianimatsioon
* Kollaažanimatsioon
* *[[Analog computer animation]]*
* *[[Motion capture]]*
* *[[Go-motion]]*
* Nukufilm
*Piksilatsioon

## Vaata ka
*Animafilm
Kohuke

**Kohuke** (varasem nimetus **kohupiimajuustuke**) on magusast kohupiimamassist või kohupiimakreemist vormitud väike tavaliselt torukese- või risttahukakujuline maiustus. See võib olla ümbritsetud glasuuriga (glasuurkohuke, varasem nimetus **glasuurjuustuke**) ning sellele võib olla lisatud täidis või segatud lisandeid. 

Traditsiooniline on vanillimaitse, mis saadakse sünteetilise vanilliini abil. Levinuim on šokolaadiglasuur, ehkki kasutatakse ka muid. Kakaoõli asemel tarvitatakse glasuuris sageli palmiõli, kuid esineb kohukesi, milles on naturaalne šokolaad ja vanill.

Kohukesed on eriti populaarsed Eestis, Lätis ja Leedus. Sarnaseid tooteid valmistatakse ka Venemaal, Ungaris (Túró Rudi), Poolas ja Rumeenias. Kohukesed on levimas ka teistesse Euroopa riikidesse ning isegi Ameerika Ühendriikidesse (Clio).

## Ajalugu
1949. aastal hakati Lätis tootma Mazulise kohukest. Neid valmistati käsitsi 1970. aastateni, mil kohukeste valmistamiseks paigaldati Läti toiduainetööstuse üks esimesi tootmisliine. Kārumsi kohuke sündis ettevõttes Rīgas Piensaimnieks 1994. aastal. Eestis toodeti kohukesi Eskimo jäätise liinil.

Nõukogude kauplustesse jõudsid kohukesed 1950. aastatel, kiiresti sai neist tõeline kultustoode. Mõned vanemad püüdsid anda glasuurkohukesi lastele Eskimo jäätise pähe, eriti kui lastel oli kurk haige. Klassikaline pakend oli kollase-sinise-valgekirju, Venemaal püüab enamik tootjaid tänini nõukogudeaegset disaini matkida. 1980. aastail muutusid kohukesed defitsiidiks.

1990. aastate algul ilmusid kohukesed taas lettidele. Ehkki neid valmistasid mitu tootjat, oli sortiment algselt lihtne: vanilje- ja kakaomaitselised. 1990. aastate keskel laienes nii tootjate arv kui ka maitsete valik, moodsate pakendite tulekuga paranes ka kohukeste säilivusaeg isegi konservantideta. Paljud tootjad lisasid siiski kohukestele säilivuse parandamiseks kaaliumsorbaati.

## Kohuke kultuuris
1956. aasta nõukogude lastefilmis "Vanake Hottabõtš" ("Старик Хоттабыч") on episood, kus peaosaline sööb hulga Eskimo jäätisi üksteise järel. Et mitte külmetuda, sõi näitleja Nikolai Volkov tegelikult kohukesi.

Kohupiimajuustukesi hoidis oma auto külmkapis Eno Raua lasteraamatu "Naksitrallid" tegelane Muhv.

2005. aasta omavalitsuste valimiste eel lasi AS Kohuke müüki K kohukese, mille reklaamid sarnanesid Keskerakonna reklaamidega. Ajakirjanduses süüdistati Keskerakonda kavatsuses hiilida sel viisil mööda poliitilise välireklaami keelust. Keskerakond eitas seotust K-kohukese reklaamiga.

## Kohukesi
* Black Mama
* Saare
* Jänks
* K kohuke
* Kārums
* Kohuke
* Säästu Kohuke
* Muma Kohuke
* Nopri Kohoke
* KellyBar
* HenryBar

## Kohukesetootjaid
* Maag Piimatööstus AS
* Saaremaa Delifood OÜ
* A/S Rīgas Piensaimnieks
* Tere AS
* AS Kohuke
* Lakomka Fresh Food Factory GmbH
* OÜ Delibalt Production
* OÜ Nopri Talumeierei

## Viited

## Kirjandus
* Urve Vimmsaare. Glasuurkohuke – ammu tuttav ja samas uus. – *[[Toiduäri]]*, 2002, nr 1, lk 22–23. 

*Selle artikli kirjutamisel on kasutatud venekeelset artiklit [[:ru:Творожный сырок]] seisuga 4. jaanuar 2012.*

## Välislingid
Ameerika Ühendriikide president

**Ameerika Ühendriikide president** (inglise keeles *President of The United States*; **POTUS**) on Ameerika Ühendriikide riigipea, Ameerika Ühendriikide valitsuse juht ja sõjaväe ülemjuhataja.

Ameerika Ühendriigid on ajaloos esimene riik, mille riigipeaks määrati president. Praegune president Donald Trump on Ameerika Ühendriikide 47. president.

## Nõuded presidendikandidaatidele
Nõuded presidendikandidaatidele on sätestatud USA põhiseaduse teises artiklis, paragrahv 1, lõige 5: 
* kandidaat peab olema sünnijärgne USA kodanik;
* kandidaat peab olema vähemalt 35 aastat vana;
* kandidaat peab olema USAs elanud vähemalt 14 aastat.
Põhiseaduse 12. parandusega kehtib see ka asepresidendikandidaatidele. 

Põhiseaduses on ka lisanõuded, mis nendele tingimustele vastava kandidaadi välistavad presidendiks kandideerimast: 
* 22. paranduse alusel ei saa sama presidenti valida rohkemaks kui kaheks ametiajaks. Ametis olev president ei saa kandideerida teiseks ametiajaks, kui ta on eelmise presidendi lõpetamata ametiajast ametis olnud rohkem kui kaks aastat. Näiteks pärast John Kennedy atentaati presidendiks saanud asepresident Lyndon Johnson oleks 1968. aastal saanud kandideerida teiseks ametiajaks, kuna atentaadi ajal oli Kennedy olnud president 2 aastat 10 kuud ja 2 päeva, ning Johnsoni lõpetatud ametiaeg kestis 1 aasta 1 kuu ja 29 päeva. Samas pärast Richard Nixoni tagasiastumist 1974. aastal ei oleks Gerald Ford, kui ta oleks 1976. aasta presidendivalimised võitnud, saanud kandideerida 1980. aasta valimistel teiseks ametiajaks, kuna Nixoni teine ametiaeg oli kestnud 1 aasta 6 kuud ja 20 päeva ning Fordi lõpetatud ametiaeg kestis 2 aastat 5 kuud ja 11 päeva.
* 1. artikli 3. paragrahvi 7. lõike alusel võib senat tagandatud presidendi süüdimõistmise korral keelata tal teenida föderaalsetel ametikohtadel (kaasa arvatud presidendina).
* 14. paranduse 3. paragrahvi alusel ei saa isik, kes andis ametivande kaitsmaks põhiseadust ja teenis riigiametis; kuid pärast tõstis USA vastu mässu, korraldas ülestõusu või sooritas riigireetmise, teenida föderaalsel (või osariiklikul) ametikohal. Selle klausli saab tühistada, kui kongressi mõlemad kojad (senat ja esindajatekoda) hääletavad 2/3 hääleenamusega. Seda kasutati peamiselt Kodusõja järel Konföderatsiooni riigiametnike ja sõdurite riigiametitest eemale hoidmiseks.

## Vaata ka
* Ameerika Ühendriikide riigipeade loend
* Ameerika Ühendriikide asepresident
* 2008. aasta Ameerika Ühendriikide presidendivalimised
* 2012. aasta Ameerika Ühendriikide presidendivalimised
* 2016. aasta Ameerika Ühendriikide presidendivalimised
* 2020. aasta Ameerika Ühendriikide presidendivalimised 
* 2024. aasta Ameerika Ühendriikide presidendivalimised 
* Tippecanoe needus
* Ameerika Ühendriikide presidendijärjekord
* Ameerika Ühendriikide valitsus

## Välislingid
* Pille Ivask, Äripäev. "Kuidas teenisid oma esimese palga USA presidendid?". 5. november 2016
Riigikogu komisjonid

**Riigikogu komisjon** on Riigikogu organ. Riigikogu komisjonid jagunevad alatisteks ja erikomisjonideks.

## Alatised komisjonid
**Riigikogu alatine komisjon** valmistab ette eelnõusid Riigikogu täiskogus arutamiseks, teostab oma valdkonna piires kontrolli täidesaatva riigivõimu teostamise üle ning täidab muid seadusega või Riigikogu otsusega talle pandud ülesandeid.

Riigikogus on järgmised alatised komisjonid:
#keskkonnakomisjon;
#kultuurikomisjon;
#maaelukomisjon;
#majanduskomisjon;
#põhiseaduskomisjon;
#rahanduskomisjon;
#riigikaitsekomisjon;
#sotsiaalkomisjon;
#väliskomisjon;
#õiguskomisjon;
#Euroopa Liidu asjade komisjon.

Riigikogu liige kuulub ühte Riigikogu alatisse komisjoni, komisjoni liikmete arvu määrab Riigikogu juhatus. Oma liikmed määrab alatistesse komisjonidesse Riigikogu fraktsioon, fraktsioonile kuuluvate kohtade arvu igas alatises komisjonis määrab Riigikogu juhatus.

Riigikogu komisjoni esimehe ja aseesimehe valivad komisjoniliikmed enda hulgast komisjoni esimesel istungil, komisjoni esimeheks saab kõige rohkem hääli kogunud kandidaat.

## Riigikogu erikomisjonid

Riigikogu moodustab erikomisjoni seaduse alusel, samuti seadusest või välislepingust tulenevate ülesannete täitmiseks. Erikomisjon moodustatakse Riigikogu otsusega, milles määratakse tema koosseis, asendusliige igale komisjoni liikmele, ülesanded ja tegevusest aruandmise kord.

**Uurimiskomisjon** moodustatakse Riigikogu otsusega avalikku huvi pakkuva sündmuse asjaolude uurimiseks. Otsusega määratakse koosseis, samuti asendusliige igale komisjoni liikmele, ülesanded ja volituste kestus. Uurimiskomisjon esitab Riigikogule vähemalt kord aastas vahearuande oma tegevusest ning tegevuse lõpetamisel lõpparuande.

**Probleemkomisjoni** võib moodustada olulise tähtsusega probleemi läbitöötamiseks. Probleemkomisjon moodustatakse Riigikogu otsusega, milles määratakse tema koosseis, sealhulgas ka asendusliige igale komisjoni liikmele, ülesanded ja volituste kestus. Tegevuse lõpetamisel esitatakse Riigikogule aruanne tegevuse kohta.

**Järelevalvekomisjon**
* Riigikogu julgeolekuasutuste järelevalve erikomisjon

## Vaata ka
*Riigikogu
*Riigikogu fraktsioon
*Riigikogu delegatsioon
*Riigikogu ühendus

## Kirjandus
*Aaro Mõttus, Madis Ernits, Liiri Oja jt, "Riigikogu kodu- ja töökorra seadus. Kommentaarid", 4. peatükk "Riigikogu komisjonid".

## Välislingid

*Riigikogu 07.10.1992 otsus "Alatiste komisjonide moodustamine". Avaldamismärge: RT 1992, 40, 534.
*Riigikogu 01.12.1992 otsus "Mõnede alatiste komisjonide nimede muutmine". Avaldamismärge: RT 1992, 52, 650
*Riigikogu 26.10.1993 otsus "Riigikogu otsuse «Alatiste komisjonide moodustamine» osaline muutmine". Avaldamismärge: RT I 1993, 68, 976.
*Riigikogu 25.11.1993 otsus "Riigikogu otsuse «Alatiste komisjonide moodustamine» osaline muutmine". Avaldamismärge: RT I 1993, 75, 1097.
*"Riigikogu kodukorra seadus" (vastu võetud 05.11.1992). Avaldamismärge: RT 1992, 46, 584.
*"Riigikogu kodukorra seadus" (vastu võetud 11.02.2003). Avaldamismärge: RT I 2003, 24, 148.
*"Riigikogu kodu- ja töökorra seadus" viimases kehtivas redaktsioonis.
Gasherbrum II

**Gasherbrum II** (ka **K4**) on mägi Aasias Karakoramis. Asub Gasherbrum I ja Broad Peaki vahel. Kõrgus 8034 meetrit.

## Tipputõusud
### Baltimaade alpinistide tipputõusud
*2000 – Ilgvars Pauls (Läti)
*2006 – Saulius Vilius (Leedu)
*2019 – Saulius Damulevičius (Leedu)
*2021 – Johan Kütt, Marie Saame (Eesti)
*2022 – Priit Joosu, Lauri Ehrenpreis, Ain Rästa, Krista Kirspuu (Eesti)

## Vaata ka
*Gasherbrum I

## Viited

## Välislingid
*Gasherbrum III
Santa Luzia saar

**Santa Luzia** on saar Atlandi ookeanis, üks Roheneemesaartest. 

Pindala 35 ruutkilomeetrit, kõrgeim tipp on 395 meetrit üle merepinna. Saar on asustamata.

Kuulub Roheneemesaartele.


1996.12.00.cv.SantaLuzia.vistadeCalhau.jpg|Santa Luzia saar vaadatuna Calhau külast
Santa Luzia.svg|Saare reljeefikaart
Xixabangma

**Xixabangma** (hiina 希夏邦马峰 *Xixiabangma feng*; tiibeti ཤི་ཤ་སྦང་མ། *Xixabangma*, varasem nimi (sanskriti keeles) *Gosainthan*) on mägi Aasias Himaalajas Hiina territooriumil Tiibetis. Asub Cho Oyu ja Manaslu vahel. Kõrgus 8027 meetrit, millega see on maailmas kõrguselt 14. kohal.

## Tipputõusud
Xixabangmale tõusid esimestena 2. mail 1964 Xu Jing (*Xǔ Jìng*, 许竞) ja tema kümneliikmeline Hiina ekspeditsioon.

Xixabangmal on hukkunud üle 20 alpinisti.

### Baltimaade alpinistide tipputõusud
*2004 – Mindaugas Leskauskas, Leedu

## Viited
Tõstmine 1968. aasta suveolümpiamängudel

**[[Tõstmine]] [[1968. aasta suveolümpiamängud]]el** Méxicos 13.–19. oktoobril.

## [[Kärbeskaal (tõstmine)|Kärbeskaal]]

Maailmarekord: Gennadi Tšetin (NSV Liit) 367,5 (1968).
Olümpiarekord: Aleksei Vahhonin (NSV Liit) 357,5 (1964).
20 võistlejat.
13. oktoober.

## [[Sulgkaal]]

Maailma- ja olümpiarekord: Yoshinobu Miyake (Jaapan) 397,5 (1964).
23 võistlejat.
14. oktoober.

## [[Kergekaal]]

Maailmarekord: Waldemar Baszanowski (Poola) 440 (1967).
Olümpiarekord: Waldemar Baszanowski 432,5 (1964).
20 võistlejat.
15. oktoober.

## [[Kergekeskkaal]]

Maailmarekord: Viktor Kurentsov (NSV Liit) 482,5 (1968).
Olümpiarekord: Hans Zdražila (Tšehhoslovakkia) 445 (1964).
20 võistlejat.
16. oktoober.

  
## [[Keskkaal]]

Maailmarekord: Boriss Selitski (NSV Liit) 487,5 (1968).
Olümpiarekord: R. Pljukfelder (NSV Liit) 475 (1964).
26 võistlejat.
17. oktoober.

## [[Poolraskekaal]]

Maailmarekord: Kaarlo Kangasniemi (Soome) 522,5 (1968).
Olümpiarekord: V. Golovanov (NSV Liit) 467,5 (1964).
29 võistlejat.
18. oktoober.

## [[Raskekaal]]

Maailmarekord: Leonid Žabotinski (NSV Liit) 590 (1967).
Olümpiarekord: Leonid Žabotinski 572,5 (1964).
17 võistlejat.
19. oktoober.
Sirp ja vasar

**Sirp ja vasar** (**☭**) on kommunismi ja kommunistlike parteide sümbol, mis algselt tähistas töölisklassi ja talurahva liitu.

Sümbol on hästi tuntud Nõukogude Liidu punalipult, kus see tähistas ka töörahva võimu. 

Varem on seda sümbolit kasutatud Tšiili peesol (alates 1895). Sirp ja vasar on alates 1919. aastast sümbolitena kasutusel ka Austria vapil.

## Regulatsioon
Mitmetes Ida-Euroopa riikides on sirbi ja vasara ning teised kommunistlikud, "totalitaarsete ja kriminaalse ideoloogiat" sümbolid (näiteks punatäht, samuti haakrist) avalikus ruumis kriminaalseadusega keelatud, näiteks Gruusias, Lätis, Leedus ja Ukrainas. Indoneesias on kommunismi sümbolid keelatud. Eestis on sirbi ja vasara sümbol keelatud, 2022. aastal võeti vastu vaenusümboleid keelav seadus.

Euroopa kohus keelas 2011. aastal sirbi ja vasara kaubamärgiks registreerimise.

## Vaata ka

* haakrist
* rist
* viisnurk
* kuusirp ja täht
* georgi lint
* z-märk

## Viited
Gelnhausen

**Gelnhausen** on linn Saksamaal Hesseni liidumaal.

Linna asutas 1170. aastal Friedrich I Barbarossa.

## Viited

## Välislingid
* Gelnhauseni koduleht
Nordea Pank

**Nordea Pank** (Nordea Bank Oyj) on Põhjamaade suurim finantskontsern.

## Ajalugu
Nordea Pank tekkis Rootsist, Soomest, Norrast ja Taanist pärit nelja panga, vastavalt Nordbankeni, Merita panga, Kreditkasseni ja Unibanki ühinemisel aastail 1997–2000. Tänapäeval nimetatakse neid nelja haru vastavalt Nordea Bank Sweden, Nordea Bank Finland, Nordea Bank Norge ja Nordea Bank Danmark. Lisaks kuuluvad Nordea kontserni kindlustusettevõtted Vesta, Livia ja Nordea Life ning pankade liisingu, kinnisvara ja väärtpaberitega tegelevad tütarettevõtted.

Nordea tegutseb kolmes ärivaldkonnas: jaepangandus, äri- ja institutsionaalne pangandus ning varahaldus ja elukindlustus.

Põhjamaades on Nordea kontsernil peaaegu 11 miljonit klienti, neist 10 miljonit eraklienti ja 0,7 miljonit äriklienti, ning 1150 pangakontorit. Nordea on 5,9 miljoni e-kliendiga üks maailma suuremaid internetipanganduse ettevõtteid. Igal aastal teeb Nordea Pank internetipanga kaudu üle 260 miljoni ülekande.

1998. aasta sügisel avas uksed esimene kontor Riias. 1999. aasta aprillis loodi kontserni koosseisus Baltikumi ja Poola Regionaalpank, mille osa on ka Eesti filiaal. 2000. aastal laieneti Leedusse. Poolas tegutses Nordea Bank Polska.

Baltimaades oli esindatud jae- ja korporatiivpangandusharu, Eestis vähemal määral ka varahaldus.

Lisaks Põhjamaadele, Baltikumile ja Poolale on Nordea esindatud veel 18 riigis maailmas. Tema äripanganduse harul on esindused Hiinas (Shanghais), Saksamaal (Maini-äärses Frankfurdis), Singapuris, Suurbritannias (Londonis) ja USA-s (New Yorgis). Rahvusvahelise jaepanganduse haru peakorter asub Luksemburgis ning selle osakonnad on Belgias (Brüsselis), Hispaanias (Fuengirolas), Prantsusmaal (Cannes'is) ja Šveitsis (Zürichis). Pangal on esindused ka Brasiilias São Paulos ja Hiinas Pekingis. Kontsernil on üle 7000 korrespondentkonto maailma eri pankades. Muuhulgas on Nordea osanik Moscow International Bankis.

Nordea Panga aktsiad on noteeritud Stockholmi, Helsingi ja Kopenhaageni börsil.

## Vaata ka
* Nordea Pank Eesti

## Viited

## Välislingid
* Nordea koduleht
Aconcagua

**Aconcagua** on Andide, kogu Ameerika ning läänepoolkera kõrgeim mägi. Ta asub Lõuna-Ameerikas Argentinas, 15 km kaugusel Tšiili piirist ja 112 km kaugusel loodes Tšiili pealinnast Santiagost. See on ühtlasi maailma kõrgeim mägi väljaspool Aasiat. Kõrgus 6960 meetrit.

Mäe nime päritolu on teadmata. On oletatud, et see tuleb maputše keelest või ketšua keelest.

Mägironimise mõttes ei ole Aconcagua keeruline mägi. Siiski tuleb arvestada mägihaigusega, sest õhurõhk tipus on üksnes 40% sellest, mis on merepinnal. Sellepärast nõuab mägironimine aklimatiseerumist, milleks on mäel hulk sobivaid laagripaiku. Kuid lisahapnikku ei peeta vajalikuks.

On tõenäoline, kuid mitte kindel, et inkad tõusid Aconcaguale juba enne eurooplaste tulekut. On teada, et inkad ronisid kõrgete mägede otsa, näiteks 6739 m  kõrguse Llullaillaco vulkaani tippu Tšiili ja Argentina piiril põhja pool Atacama kandis. Aconcagual on avastatud edelanõlval 5400 m kõrgusel inka muumia. 1947 avastati Aconcagua põhja- ja lõunatipu vahelisel harjal guanako luustik ja on kahtlane, kas guanako omapäi nii kõrgele roniks.

## Tipputõusud
Esimene teadaolev inimene, kes Aconcaguale tõusis, oli šveitslane Matthias Zurbriggen 12. veebruaril 1897. Ta tõusis tippu mööda selle põhjakülge. Lõunakülg on ronimiseks raskem, sest ta on järsem ja sealne kliima on niiskem.

Noorima teadaoleva isikuna tõusis mäele 10-aastane Matthew Moniz (USA) 16. detsembril 2008. Vanima teadaoleva inimesena tõusis mäele 87-aastane Scott Lewis 26. novembril 2007.

### Väliseestlaste tipputõusud
*1995 – Rein Grabbi

### Eesti alpinistide tipputõusud

Põhiallikas:
*1997 – Tõivo Sarmet (tõusu juht), Arne Sarapuu (tipus kahekesi 30. jaanuaril) 
*1997 – Raivo Plumer (tipus 31. jaanuaril) 
*1997 – Jaan Künnap (tõusu juht), Enn Nõmmik, Üllar Põld (tipus kolmekesi 6. veebruaril) 
*2000 – Ivar Lai, Raul Vahisalu
*2005 – Kristjan-Erik Suurväli, Meelis Nurk 
*2006 – Alar Sikk, Andras Kaasik
*2007 – Priit Melnik, Pille Saluvere, Tõnu Veski, Aivar Sepp, Eveli Habakuk
*2008 – Allan Valge
*2009 – Tarmo Riga
*2010 – Fred Viidul, Mikk Pääru
*2012 – Kalle Oja, Sven Vallimae, Meelis Luukas, Indrek Tammemägi, Tiit Orlovski
*2014 – Kunnar Karu
*2015 – Marko Aasa, Vambola Sipelgas, Lisette-Huaniita Sipelgas, Ain Rästa, Indrek Tammemägi, Krista Kirspuu, Allan Sülla, Endro Roosimäe, Andres Karu, Katrin Merisalu
*2019 – Johan Kütt
*2021 – Krisli Melesk
*2022 – Paul Lehto (tipus 25. jaanuaril)
*2022 – Enno Parker, Aare Hommik (tipus 26. jaanuaril)
*2022 – Jan Kraner (tipus 28. jaanuaril)
*2023 – Helve Malmsaar, Rein Madissoon (tipus 16. jaanuaril)
*2025 – Kunnar Karu, Siim Saidla, Martin Kukk, Argo Öövel, Riina Salumäe (tipus 8.jaanuaril)

#### Eesti naisalpinistide tipputõusud
*2007 – Pille Saluvere (tipus 18. detsembril)
*2007 – Eveli Habakuk (tipus 30. detsembril)
*2015 – Lisette-Huaniita Sipelgas (tipus 23. jaanuaril)
*2015 – Krista Kirspuu, Katrin Merisalu (tipus 14. veebruaril)
*2021 – Krisli Melesk
*2023 – Helve Malmsaar (tipus 16. jaanuaril)
*2025 – Riina Salumäe (tipus 8. jaanuaril)

## Vaata ka
*Ojos del Salado

## Viited

## Välislingid
São Nicolau

**São Nicolau** on saar Atlandi ookeanis, üks Roheneemesaartest. Pindala 388 km². Saar on mägine, kõrgus kuni 1304 meetrit. Kuulub Roheneemesaartele.
Söderström

**Söderström** on jõgi Euroopas Rootsis. Lähtub Mälarenist, suubub Saltsjönisse, eraldab Stadsholmenit Södermalmist.
Denali

**Denali** (ametlik nimi 1917–2015 **Mount McKinley** William McKinley järgi; Venemaa keisririigi ajal kutsuti mäge **Bolšaja Gora** (vene keeles **Большая Гора**  'Suur mägi'); 1880.–1890. aastatel **Densmore'i mägi** Frank Densmore'i järgi) on mägi Alaska ahelikus. Mäe kõrgus on 2013. aasta andmete järgi 6168 meetrit (1952. aasta fotogramm-meetriliste mõõtmiste järgi 6194 m).

Denali on kõrgeim mägi Põhja-Ameerikas, ühtlasi Ameerika Ühendriikide ja Alaska osariigi kõrgeim tipp.

## Ajalugu

Esimeste eurooplastena nägid Denalit Suurbritannia kapteni George Vancouveri ekspeditsiooni liikmed 6. mail 1794. Esimese eurooplasena nägi Denalit teiselt poolt Venemaa maadeuurija Lavrenti Zagoskin 1840. aastatel.

24. jaanuaril 1897 avaldas William Dickey New York Sunis artikli, milles väitis Denali olevat kõrgeima tipu Põhja-Ameerikas ja selle kõrgus olevat üle 6100 m. Kummagi väite õigsust kinnitas 1898 geoloog ja maamõõtja Robert Muldrow. Enne seda (aastast 1894) peeti Põhja-Ameerika kõrgeimaks tipuks Kanadas Yukonis asuvat Mount Loganit, mis on Põhja-Ameerika kõrguselt teine tipp.

1903 proovis James Wickersham esimesena mäe otsa ronida, aga ebaõnnestus. 1906 väitis Frederick Cook end olevat mäe otsa roninud, aga tema jutt on kahtluse alla seatud. Esimese kontrollitud tõusu mäele sooritasid 7. juunil 1913 Harper Stuck, Harry Karstens, Walter Hudson ja Robert Tatum.

Kojukonikeelne Denali kinnitati mäe nimeks vahetult enne president Barack Obama visiiti Alaskale 30. augustil 2015. Alaska osariigis oli mäe ametlik nimi juba 1975. aastast Denali, kuid föderaaltasandil blokeeris nimemuutuse kongresmen Ralph Regula Ohio osariigist, kelle valimisringkonda kuulus McKinley kodulinn Canton. Edaspidigi olid kõige kindlamalt mäe ümbernimetamise vastu just Ohio saadikud.

## Tipputõusud
Põhiallikas:  
### Väliseestlaste tipputõusud
*1974 – Olaf Sööt, Jüri Tint

### Eesti alpinistide tipputõusud
*1999 – Tõivo Sarmet (tõusu juht), Ivar Lai, Urmas Leppmets, Ivar Mäerand, Raivo Plumer, Raul Vahisalu, Andrus Öövel 
*2001 – Priit Melnik, Enn Nõmmik, Alar Sikk
*2007 – Eveli Habakuk;
*2009 – Andras Kaasik, Tanel Tuuleveski
*2019 – Krisli Melesk
*2022 – Kunnar Karu – eraldi; Eesti ekspeditsioon – Katrin Merisalu (tõusu juht), Kaspar Eevald, Tannar Esna, Kerttu Olveti, Fred Viidul, Einar Kivisalu, Argo Mere ja Johan Kütt

## Viited

## Välislingid
Zambezi

**Zambezi** (ka *Sambesi*) on jõgi Aafrika lõunaosas. 

Ülemjooksul on tasandikujõgi, voolab kaares edelasse, seejärel lõunasse ja kagusse, moodustades kohati kärestikke. Seejärel langeb alla Victoria joast ning voolab keskjooksul sügavas orus itta ja kirdesse. Alamjooksul on tasandikujõgi, voolab kagusse ja suubub Mosambiigi väina, moodustades delta.

Jõe pikkus on 2574 km. 


Pilt:Victoria Falls aerial view September 2003.jpg|Victoria juga tähistab Zambesi ülemjooksu lõppu ja keskjooksu algust.
Pilt:Zambezi_River_near_Zambezi_Town.jpg|Zambezi jõgi Zambezi linna lähistel.
Pilt:Zambezi – Elephants crossing the river 12.11.2009.jpg|Elevandid Zambesi jões.


## Välislingid

* Zambezi's watershed (*inglise keeles*)
Kilimanjaro

**Kilimanjaro** (nimekuju *Kilimandžaaro* ei ole soovitatav) on kõrgeim mägi Aafrikas ja Tansaania kõrgeim tipp. Paikneb üksi keset tasandikku, olles seega maailma kõrgeim eraldiseisev mägi (inglise keeles *free-standing mountain*).

Päritolult kihtvulkaan kolme eraldi koonusega: Kibo (ka Uhuru Peak) 5895 meetrit, Mawenzi 5149 m ja Shira 3962 m.

Nõlvad on kuni tipuni suhteliselt lauged, seetõttu ei eelda mäe otsa ronimine alpinisti tehnilist ettevalmistust, kuid hea tervis ja vastupidavus on vajalik. Retki mäele lubatakse vaid kogenud teejuhtide ja kandjatega ning soovitatavalt põhjapoolkera talvekuudel. Tippu viib mitu eri raskusega mitmepäevast marsruuti.

4800–5000 meetrilt algab igilumevöönd.

Mäge ümbritseval alal on moodustatud samanimeline rahvuspark (1688&nbsp;km²), mis algselt hõlmas vaid vulkaani metsata alad alates 2700 m, hiljem ka mägimetsad alates 1820 meetrist kõrgemal.
Elbrus

**Elbrus** on Kaukasuses asuv Venemaa kõrgeim mägi. Euroopa ja Aasia piiri erinevate kontseptsioonide tõttu võidakse Elbrus arvata Euroopasse või Aasiasse. Kui ta kuulub Euroopasse, siis on ta ka Euroopa kõrgeim mägi. 

Elbrus asub Suur-Kaukasuse Kõrvalahelikus Karatšai-Tšerkessia ja Kabardi-Balkaaria piiril. Elbrus on 5642 meetrit kõrge. Elbruse teine, idapoolne tipp on pisut madalam – 5595 meetrit.

Tipus on Elbrus kaetud igijääga. Elbruselt laskub 22 liustikku, mis toidavad Baksani, Kubani ja Malka jõge (kõik Venemaal).

Elbrus on kihtvulkaan, mis oli viimati aktiivne umbes 2000 aasta eest.

Elbrust ei tohi segi ajada Alborzi ehk Elbursiga, mis on Iraani kõrgeim mäeahelik. Selle kõrgeim tipp Damāvand on 5610 meetrit kõrge.

## Mägironimine
Elbruse kahest tipust madalamale tõusis esimest korda 10. juulil 1829 (vkj) Hillar Hadžirov, Venemaa ekspeditsiooni teejuht, rahvuselt karatšai. Kõrgemasse tippu tõusis esimest korda 1874 Suurbritannia ekspeditsioon, mida juhtis Florence Crauford Grove ning kuhu kuulusid veel Frederick Gardener, Horace Walker ja šveitslane Peter Knubel.

NSV Liidu algaastatel sai alpinism populaarseks ja Elbrusel oli väga palju külastajaid.

1942. aasta augustist 1943. aasta jaanuarini oli Elbruse lähiümbrus Wehrmachti poolt okupeeritud. Saksa üksused viisid Elbruse tippu haakristiga lipu, mis lehvis seal seni, kuni see Hruštšovi käsul maha võeti. Selleks ajaks oli lipp nii ära kulunud, et peale lipuvarda polnud sellest õieti midagi järel. See oli viimane Natsi-Saksamaa lipp, mis NSV Liidu territooriumil lehvis.

Teadaolevalt esimese eestlasena tõusis Elbruse tippu 11. augustil 1956 Bernald Sillaots. Teisena jõudis sinna 4. augustil 1958 sakslaste grupis näitleja Jaanus Orgulas ja päev hiljem veel 31 eestlast. 1958. aastast hakkas Elbruse tipus käima juba palju eestlasi.

1997. aastal sõideti Elbruse sadulale Land Rover Defenderiga, mis oli Guinnessi rekord.

21. juulil 2007 tõusis Jaan Künnapi juhtimisel Elbruse läänetippu (5642 m) rekordarv eesti alpiniste, 62 alpinisti. Neist kaks vallutasid ka idatipu (5621 m).

## Load

Elbrus asub väga lähedal Gruusia piirile. Sellepärast nõuavad Venemaa võimud kõigilt Elbrusele minna tahtjatelt piiritsooni mineku luba. Seda annab välja Naltšikis asuv sõjakomissariaat.

Elbruse ümber on loodud Elbruse rahvuspark. Rahvusparki sisenemine nõuab vastavat luba. Loa saamiseks ei ole kindlat süsteemi ja hinnad on kokkuleppel. Lube saab Elbruse külast, mis asub Baksanist algava maantee lõpp-punktis. Seal asub ka rahvuspargi keskus.

Kõik välismaalased peavad omama eraldi OVIRi luba. Lube annab välja viisade ja välismaalaste registreerimise keskus Tõrnõauzis, mis asub Baksani–Elbruse maanteel. Luba maksis 2008. aastal 50 rubla. Seda saab ka näiteks Mineralnõje Vodõ lennujaamast, kuid märksa kallimalt. Lube saab ka hotellide kaudu.

## Pilte

Elbrus 76 (01) Spordiühing “Kalev” lipp.jpg
Elbrus 76 (07) “Kalevi” lipp.jpg
Elbrus 76 (08) Приют 11.jpg
Elbrus 76 (10) Приют 11.jpg
Elbrus 76 (18).jpg
Elbrus 76 (19).jpg

## Viited

## Välislingid
Sali saar

**Sal** (portugali sõnast 'sool') on Cabo Verdele kuuluv saar Atlandi ookeanis, kõige kirdepoolsem Roheneemesaartest. Minevikus oli saarel soolakaevandus. Saare pindala on 216 km² ja kõrgus 405 meetrit. 

Sali suurim asula on saare keskel paiknev Espargos, kus on ka saare lennujaam. Kui juurde arvata linna lähipiirkonnad, elab seal enam kui pool saare enam kui 14 000 elanikust.

Salis on aastas keskmiselt 350 päikesepaistelist päeva. Seetõttu on Sal turismikeskus, mida külastab üle poole Cabo Verde turistidest. Tuul puhub peamiselt loodest.

## Ajalugu

Sal on Roheneemesaartest vanim, selle vanus on umbes 50 miljonit aastat. Ta on vulkaanilise päritoluga, ent saare tekitanud vulkaan pole enam aktiivne.

Sali avastas 3. detsembril 1460 Henrique Meresõitja kapten António da Noli ja nimetas **Plana**ks ehk tasaseks saareks. Varsti avastati saarel soolalademed. Soola eksporditi peamiselt Aafrika kolooniatesse ja Ladina-Ameerikasse. Soola toodeti sajandeid, ent 19. sajandil tootmine järjest vähenes ja lõpetati 1930. aastal, kui saarele rajati tuunide töötlemise tehas.
Vinson

**Vinson** on mägi Ellsworthi maal. Kõrgusega 4892 m (2004) on see Antarktika kõrgeim mägi.

## Tipputõusud
### Eesti alpinistide tipputõusud
Põhiallikas: 
*2007 – Tarmo Riga, Jane Riga, Alar Sikk, Priit Melnik, Toomas Sumeri
*2015 – Andras Kaasik
*2020 – Ott Tinn

#### Eesti naisalpinistid Vinsoni tipus
*2007 – Jane Riga

## Viited

## Välislingid
Shire jõgi

**Shire** (inglise; alamjooksul portugalikeelsena **Chire**) on jõgi Aafrikas. Lähtub Njassa järvest. Voolab lõunasse. Ülemjooksul on tasandikujõgi. Keskjooksul moodustab kärestikke, alamjooksul laskub tasandikule. Suubub vasakult Zambezisse. Pikkus 402 km.
Matterhorn

**Matterhorn** ehk **Cervino** (vastavalt saksa ja itaalia keeles) on mägi Penniini Alpides Šveitsi-Itaalia piiril. 

Mäe kõrgus on 4478 meetrit. Mäel on terav tipp ja järsud nõlvad, eriti lõunaküljel. 

Esmavallutusel 14. juulil 1865 hukkus seitsmest mägironijast neli. Järgneva 130 aasta jooksul on Matterhorn nõudnud üle 500 ohvri ja on üks surmatoovamaid tippe Alpides.

Kõige rohkem kasutatakse tipputõusuks Hörnli rada (Šveitsi poolelt) ja Lioni rada, mis on tehniliselt raskem (Itaalia poolelt).

## Eestlaste tipputõusud
* 1994 ekspeditsioonil Šveitsi Alpidesse (grupi juht Erika Ader) tõusid mööda klassikalist Hörnli marsruuti Matterhornile 7 eestlast: Priit Jaagant, Norman Aas, Kaari Kivikas (esimene eestlanna, ainult 16-aastane), Ivar Mäerand ja Karri Kukk, teise grupi koosseisus Aleksei Kovaltšuk ja Sergei Põšnjuk.
* 1995 mööda klassikalist Hörnli marsruuti, grupijuht Tõivo Sarmet. Tipus 5 inimest.
* 2001 Valdek Udris ja Mart Toom mööda Lioni marsruuti.
* 2002 mööda Lioni marsruuti Viktor Palm, Priit Rooden, Meeri Sassian, Vladimir Šor, Marko Veisson.
* 2006 Mart Kainel ja Jaan Ainelo mööda Hörnli marsruuti.
* 2007 Johan Kütt, Tõnu Põld ja Olavi Vaino.
* 2010 Martin Ruudi, Anu Peljo, Toomas Kuul ja Helen Korju mööda Lioni marsruuti.
* 2015 Ene Soop, Lauri Ehrenpreis ja Lauri Stern mööda Lioni marsruuti.
* 2017 Tõnis Aaliste, Ahti Grünberg mööda Hörnli marsruuti.
* 2019 Martina Himma giidiga mööda Hörnli marsruuti
* 2021 Kaspar Eevald ja Katrin Merisalu giidiga mööda Hörnli marsruuti
* 2022 Kristen Tamm, Allan Tobi ja Kaspar Kirss mööda Hörnli marsruuti.
* 2022 Maire Himma giidiga mööda Hörnli marsruuti
* 2023 Kaarel Kuslap ja Kaspar Kaldoja mööda Hörnli marsruuti
* 2024 Kelli Kuslap, Ralf Jürgenson, Hendrik Eerikson, Carel Kuusk ja Antti Matvere mööda Hörnli marsruuti

## Välislingid

*Matterhorni fotod Zermattist
Großglockner

**Großglockner** on mägi Alpides Kõrg-Tauerni ahelikus Ida-Tirooli ja Kärnteni liidumaa piiril. Kõrgus 3797 meetrit üle Aadria mere pinna. See on Austria kõrgeim mägi.
Boa Vista saar

**Boa Vista** on saar Atlandi ookeanis, idapoolseim Roheneemesaartest. 

Saare pindala on 620 km², kõrgus kuni 387 meetrit. 

## Välislingid
* Boa Vista valla koduleht
* Boavista turismisait